kardosdrur/scandi-wiki huggingface dataset:
Hebe-slægten

Hebe er en slægt, som hører hjemme i Australien, på New Zealand, Papua New Guinea, Rapa Nui, Falklandsøerne og i Sydamerika. Der er flere end 100 arter, og de 90 af dem hører hjemme på New Zealand. Af disse 90 er det kun arterne Hebe salicifolia og Hebe elliptica, der findes andre steder. Alle de øvrige er endemiske på New Zealand. Slægten er opkaldt efter den klassiske græske gudinde for evig ungdom, Hebe.

Arterne har korsvis modsatte, helrandede og glatte blade. Blomsterne er regelmæssige, men med fire uens lange kronblade. Blomsterne er samlet i et endestillet aks. Her nævnes kun de arter og hybrider, som dyrkes i Danmark.

 Buksbomhebe (Hebe elliptica)
 Dufthebe (Hebe odora)
 Hebe armstrongii
 Hebe diosmifolia
 Hebe pimeleoides
 Hebe pinguifolia
 Hebe speciosa
 Pilebladet hebe (Hebe salicifolia)

 Hebe x andersonii
 Hebe x franciscana

Efter de seneste undersøgelser af arternes DNA er alle i slægten Hebe blevet medtaget i slægten Ærenpris (Veronica).

Note

Litteratur 
 Lawrie Metcalf: Hebes. A Guide to Species, Hybrids, and Allied Genera, 2006 

Planteslægter
Vejbred-familien
L'Amour Toujours II

L'Amour Toujours II er et album fra 2004 lavet af Gigi D'Agostino.
Albummet er udgivet i Italien og Tyskland.

Følgende numre er på albummet:

CD 1 Tracklist 
Welcome To Paradise (Gigi D'Agostino's Way)
Angel (Gigi D'Agostino's Way)
Total care (Vision 2)
Wellfare (Elettro Gigi Dag)
The Rain (Gigi D'Agostino's Way)
Together in a Dream (Elettro Gigi Dag)
Goodnight (Gigi D'Agostino's Way)
I wonder why (Vision 5)
Sonata (Gigi & Luca Trip)
Complex
Silence (To Comprehend The Conditioning)
Nothing Else
On Eagle's Wings
L'Amour Toujours (I wish Real Peace)
Another Way (In Spiaggia Al Tramonto)

CD 2 Tracklist 
Canto Do Mar (Gigi D'Agostino Pescatore Mix)
Summer Of Energy (Gigi D'Agostino Viaggio Mix)
Marcetta
Percorrendo (Gigi's Impression)
Gigi's Way (Andando Altrove)
Tangology
Momento Contento
Dance'n'Roll
Paura & Nobiltà (Ribadisco Mix)
Bolero
Angel (Elettro Gigi Dag)
The Rain (Vision 3)
Total Care (Elettro Gigi Dag)
Imagine (Gigi D'Agostino's Way)
Toccando Le Nuvole (Gigi's Impression)

Eksterne henvisninger
L'Amour Toujours II 

Album fra 2004
Dancealbum
Chauffør

En chauffør (af fransk: chauffeur = "opvarmer" → "fyrbøder") er på dansk en person, der erhvervsmæssigt fører et køretøj på vejen, til forskel fra en fører, der dels ofte fører et privat køretøj, dels også kan omfatte den, der styrer andre mekaniske genstande, for eksempel en kranfører. På andre sprog kan ordet have en bredere betydning.

Normalt forbindes en chauffør med lastbil, bus, limousine eller taxa, men også privatchauffører er en gruppe, der ikke skal overses. På trods af orddelen privat er det jo erhvervsmæssigt, idet de er ansat til at føre en persons privatvogn eller tjenestevogn.

Chauffør kan være synonymt med: kører, fører eller kusk

Chauffører har ofte andre funktioner tilknyttet deres samlede stillingbeskrivelse, eksempelvis:
 rutebilschauffører der ofte også skal udstede og kontrollere billetter til de rejsende
 lastbilchauffører der skal udfylde fragtdokumenter for kunderne eller betjene kraner eller andet udstyr som lastbilen medbringer
 taxachauffører og handicapchauffører der i et vist omfang hjælper gangbesværede passagerer m.v. op ad trapper før eller efter turen
 salgschauffører der skal vurdere og forhandle værdi for sit læs inden hver tur eller som kører rundt og demonstrerer varer for arbejdsgiveren

Disse tillægsopgaver kan alt efter chaufførens temperament og evner være det der gør forskellen på flere glade kunder eller kundefrafald i kunderegisteret.

Stillingsbetegnelser
Hushjælp
Palleløfter

En palleløfter eller en pallevogn er en vogn der er beregnet til at flytte paller med.

De simple modeller har to gafler, der passer i hullerne under pallen, og med et hydrauliksystem indbygget i håndtaget kan man løfte gaflerne mellem 5 og 25 cm fra jorden, alt efter model. Med et greb udløses en ventil, hvorefter gaflerne sænkes og palleløfteren kan trækkes ud. Vognen trækkes eller skubbes som en trækvogn.

Der findes også mindre typer med kun en gaffel, beregnet til løft af kvart-paller. Disse ses mest i forretninger og mindre lagervirksomheder.

De mere avancerede modeller har elmotor og kontakter til at styre løfte/sænkemekanismen og kørslen, og eventuelt er der en plade som fragtføreren kan stå på. Disse palleløftere adskiller sig normalt kun fra gaffelstablere i kraft af den begrænsede løftehøjde.

En palleløfter kræver ikke truckcertifikat.

Palleløftere ses i de fleste større butikker, lagre og på mange distributionsbiler.

Den gængse farve er gul, orange eller rød (signalfarve), men man ser også en del andre fabriksfarver, og visse steder maler ejeren redskabet for at kunne kende det, hvis nogen låner uden at spørge.

Galleri 

Løfteudstyr
Godstransport
Transportredskaber
Friedrich Schiller

Johann Christoph Friedrich von Schiller (født 10. november 1759 i Marbach, død 9. maj 1805 i Weimar) er mest kendt som Friedrich Schiller var en tysk digter, historiker og dramatiker.

Han blev født i Marbach am Neckar i Württemberg som søn af militærlæge J. C. Schiller. Hans forældre var ikke særlig velstående, men sendte ham i latinskole og senere Karlsschule (universitetet), hvor han studerede jura og senere medicin.

Han læste Rousseau og Goethe og diskuterede klassiske idealer med sine studiekamerater. Som student skrev han sit første skuespil, Die Räuber (Røverne), om en gruppe naive revolutionære og deres tragiske skæbne.

I 1780 blev han militærlæge i Stuttgart. Som følge af opførelsen af Die Räuber i Mannheim 1781 blev han arresteret og fik forbud mod at skrive. Han flygtede via Leipzig og Dresden til Weimar i 1787. I 1789 blev han professor i historie og filosofi i Jena, hvor han udgav historiske værker. 1790 giftede han sig med Charlotte von Lengenfeld, og i 1799 vendte han tilbage til Weimar, hvor Goethe overtalte ham til at fortsætte med at skrive skuespil. Han og Goethe grundlagde Weimar Theater, som blev et førende teater i Tyskland. Han døde i Weimar af tuberkulose. Han blev adlet i 1802.

Universitetet i Jena har siden 1934 haft navn efter Schiller og han har en buste i Walhalla.

Værker 
 Die Räuber (1781)
 Die Verschwörung des Fiesco zu Genua (1783)
 Kabale und Liebe – Ein bürgerliches Trauerspiel (1784)
 An die Freude (1785)
 Don Carlos (1787)
 Geschichte des Abfalls der vereinigten Niederlande...(1788)
 Geschichte des dreißigjährigen Krieges (1790)
 Xenien (sammen med Goethe) (1797)
 Musenalmanach (1797)
 Wallenstein-trilolgi (1799)
 Macbeth – oversættelse og bearbejdning af Shakespeares skuespil (1800)
 Maria Stuart (1800)
 Wilhelm Tell (1804)

Litteratur 
 Friedrich Schiller: Eine Dokumentation in Bildern, Schiller Nationalmuseum Marbach a. N.(1979 Lizenzausgabe Insel-Verlag)

Eksterne henvisninger 

 http://www.friedrich-von-schiller.de/  Schiller Homepage
 http://www.adel-genealogie.de/Schiller/is_toc.htm  Schillers forfædre
 http://www.kabale-und-liebe.de/  
 http://schillerinstitut.dk/schiller250/  Friedrich Schiller 250 år, inkl. Den danske hjælp til Schiller
Digte , oversat til dansk af B.S. Ingemann, Oehlenschläger mf.
 

Historikere fra Tyskland
Dramatikere fra Tyskland
Walhalla
Tyskere i 1700-tallet
Tyskere i 1800-tallet
Normalobjektiv

Et normalobjektiv er et fotografisk objektiv hvis brændvidde er lig med eller tæt på diagonalen af optageformatet.

For 35 mm-film formatet betragtes et objektiv med en brændvidde på 50 mm som et normalobjektiv.

Det er en populær opfattelse at normalobjektivet aftegner et motiv med et naturligt perspektiv og en naturlig proportionsgengivelse. Men det kan være vanskeligt at afgøre, for opfattelsen af perspektivet såvel som billedudsnittet afhænger stærkt af betragtningsafstanden og billedets størrelse. Det er derfor ikke brændvidden alene som bestemmer opfattelsen af perspektivet.

Historisk set har 50 mm-objektivet været standardtilbehør på 35 mm-filmkameraer, og det har derfor været meget udbredt og anvendt.

Format- og brændvidde-eksempler 
For andre filmformater (eller sensorformater for digitalkameraer) vil normalbrændvidden være anderledes. Nedenfor er vist eksempler på nogle formater og den tilsvarende diagonallængde.

Referencer 

Fotografi
More (program)

Computerprogrammet more bruges til at vise en tekstfil en side af gangen. De fleste udgaver af programmet kan kun bladre frem i teksten, så hvis man er kommet til at bladre for langt, må man afbryde programmet og starte forfra. More er en del et POSIX-kompatibelt Unix-system. Det findes også til Microsoft Windows. Nogle Unix-leverandører har lavet udgaver af more, som kan håndtere, at der bladres tilbage. Input kan enten komme fra en fil eller fra standard input. Dette giver mulighed for bladring i programoutput, som ellers ikke ville kunne være på skærmen.

GNU-projektet har udgivet et alternativt program, less, som kan håndtere bladring tilbage og søgning i teksten.

Eksempler på brug 
Læsning fra en fil:

 more interessant.txt

Bladring i output fra grep:

 grep Wikipedia < interessant.txt | more

I eksemplet ledes efter teksten Wikipedia i filen interessant.txt. De linjer, som indeholder den søgte tekst, skrives til standard output. Standard output omdirigeres til more, som håndterer bladringen.

UNIX SUS2008-værktøjer
Unix hjælpeprogrammer til tekstbehandling
Tekst-relaterede programmer til OS X
Tekst-relaterede programmer til Windows
Billede

Et billede er noget kunstigt fremstillet, som gengiver udseendet af et objekt – ofte et fysisk objekt eller en person. Et billede er ikke nødvendigvis kunstigt fremstillet, et genskin skabt af lys der falder naturligt, fx sollys, vil ikke være kunstigt fremstillet da det er skabt af et naturligt fænomen uden hjælp eller opsæting af mennesker.

Billeder kan være todimensionelle som fotografier eller tredimensionelle som statuer. Billeder frembriges typisk med optiske apparater så som kameraer, spejle, linser, teleskoper eller mikroskoper eller gennem naturlige objekter så som det menneskelige øje eller en vandoverflade.

Ordet billede anvendes også bredere om illustrationer som fx kort, grafer eller abstrakte malerier. I denne betydning kan billeder også frembringes manuelt ved tegning, maling, skulptering eller af computer-grafisk teknologi eller kombinationer heraf.

Man taler om et mentalt billede, når der er tale noget man husker eller "ser for sig". Om billede i denne abstrakte og mere overført betydning anvendes udtrykket metafor.

Se også 
 Drosteeffekt

Eksterne henvisninger 
Digitale billeder 
Bevaring af billeder 
Digitalisering af tekst og billede 

Optik
Grafik
Computergrafik
Digital bevaring
Infografik
Less

Computerprogrammet less er GNU-projektets udgave af programmet more. I modsætning til more giver less mulighed for at der kan bladres tilbage i filerne. Desuden kan man angive, hvor mange linjer, der skal bladres frem eller tilbage. Programmet understøtter også fritekstsøgning. 

Det er muligt at indstille mange ting, der påvirker brugen af less. Man kan eksempelvis vælge, hvilke taster, der skal bruges til de forskellige funktioner. Som standard virker less stort set som vi, hvad angår bladring og søgning.

Man kan definere en præ-proces til less. Dette kan eksempelvis bruges til automatisk udpakning og visning af pakkede tekstfiler.

Unix hjælpeprogrammer til tekstbehandling
Tekst-relaterede programmer til OS X
Tekst-relaterede programmer til Windows
Royal Unibrew

Royal Unibrew A/S (, tidligere Bryggerigruppen A/S) er Danmarks næststørste bryggerivirksomhed. Virksomheden ejer de danske bryggerier Albani, Faxe, Maribo Bryghus og Ceres og har desuden en række bryggerier i Letland, Litauen, Norge og Polen, samt en betydelig eksport til bl.a. Italien, Tyskland og Caribien. Gruppens hovedkontor ligger i Faxe.

Royal Unibrew har ca. 2.800 ansatte (2021) og i 2006 en årlig ølproduktion på 4,3 mio. hl og omsætning på 8.746 mio. kr (2021).

Historie 

Bryggerierne Faxe Jyske A/S blev dannet i 1989 da Jyske Bryggerier (Ceres, Urban og Thor) fusionerede med Faxe Bryggeri. Dette navn blev tre år senere ændret til Bryggerigruppen A/S.

I 1999 købte virksomheden det litauiske bryggeri Tauras, der blev lagt sammen med Kalnapilis, da Bryggerigruppen overtog dette bryggeri i 2001. I 2000 overtog Bryggerigruppen A/S Albani (for næsen af Carlsberg), og dermed også Albanis dattervirksomhed Maribo Bryghus. Royal Unibrew ejede en overgang også det engelske bryggeri Cains, der dog viste sig som en temmelig dårlig investering, og blev frasolgt. I 2003 besluttede Bryggerigruppen at lukke bryggeriet Thor i Randers.

Bryggerigruppen skiftede i maj 2005 navn til det mere internationalt klingende navn Royal Unibrew.

På det danske marked 
Royal Unibrew markedsfører i Danmark øl fra sine fire danske bryggerier under individuelle mærker, men har derudover haft succes med at sælge det fælles mærke, Royal, som blev skabt ud fra Ceres-øllen Ceres Royal Export, da gruppens øvrige ølmærker primært solgte regionalt.

Royal Unibrew indgik i 2003 en salgsaftale med det hollandske bryggeri Heineken om at markedsføre Heineken-øl i Danmark, og man licensproducerer desuden nogle af PepsiCos læskedrikke i Danmark.

I 2006 startede Royal Unibrew X-beer, der importerer udenlandske specialøl.

Se også 
 Bryggerier i Danmark

Eksterne henvisninger 

 www.royalunibrew.dk - Royal Unibrew's danske website
 www.royalunibrew.com - Royal Unibrew' internationale website
 TV-dokumentar, TV2 Øst 2018

 
Etableret i 1989
OMX Copenhagen Large Cap
Indeterminisme

Indeterminisme er i klassisk filosofi dét grundsynspunkt, at vi har en fri vilje og at vi kan vælge frit mellem foreliggende muligheder. Dét indebærer, at alt så ikke har en årsag, modsat determinisme. 1700-tals filosoffen David Hume mente ikke, at der er en rationel begrundelse for årsag - of dermed princippet om kausalitet!

Siden da er der tilkommet kvantefysikken, hvor ting sker "af sig selv" og evolutionslæren, der er fuld af tilfældighed og uforudsigelighed. Moderne kaosteori sætter spørgsmål ved determinismen, om at alt er styret af et sæt regler, der kun vil generere én og kun én sekvens af fremtidige tilstande. Indeterminisme kunne være opståede fejl ved en af de mange determinanter. Spørgsmålet om den fri vilje eller "både og" er stadig ikke klarlagt. Forstyrrelser introducerer fejl i lagret hukommelse og måske er der tale om at "støj" er grundlaget for fri vilje og "at tænke" i potentielle alternative handlings muligheder (som vi kan gøres ansvarlige for), eller det er måske kilden til kreativitet og helt nye tanker!
 
Vi kan tænke hvad vi vil (og vil) , så det vi vil kan ikke være opstået før vi begyndte at tænke!

Indenfor religion vejleder (forsynet) personen, der har en fri vilje.

Kilder/referencer

Se også
 Cogito ergo sum - der betyder "Jeg tænker, derfor er jeg".

Filosofiske grundbegreber
Fremtid
Fri vilje
Chari

Chari er en 1.400 km lang flod i Afrika og Tchadsøens største tilløb. Chari udspringer i midten af den Centralafrikanske Republik og flyder derfra mestendels nordpå og over grænsen ind til Tchad.
Efter at være flydt gennem N'Djamena danner floden grænse til Cameroun og udmunder lidt nord herfor i Tchadsøen.

Floder i Tchad
Arveprins Knuds Kollegium

Arveprins Knuds Kollegium er et mindre kollegium med 18 værelser på Jacobys Alle på Frederiksberg.

Bygningen er tegnet af arkitekt Frederik Kiørboe i 1920 og tjente tidligere som villa for grosserer Christian Hansen.

Kollegiet blev oprettet i 1953 specielt for unge dansksindede fra Sydslesvig. Den daværende tronfølger, arveprins Knud, var protektor for Sydslesvigsk Studie- og Hjælpefond, der driver kollegiet, og blev også kollegiets første protektor.

Den nuværende efor er Gunvor Vestergaard.

Referencer

Ekstern henvisning
Kollegiets hjemmeside

Etableret i 1953
Bygninger, konstruktioner og anlæg på Frederiksberg
Sydslesvig
Kollegier i København
More

More kan henvise til:

It og software 
 more (program) – et computerprogram

Steder 
 More (by), en by i Mores pagast i Letland
 More (Shropshire), en bebyggelse i Storbritannien

Musik

Bands 
 More (band), et britisk heavy metal band fra 1980'erne

Album 
 More! (album), af Booka Shade, 2010
 More (soundtrack), af Pink Floyd med musik fra filmen fra 1969
 More... (Trace Adkins-album), 1999
 More (Mary Alessi-album), 2005
 More (Beyoncé EP), 2014
 More (Michael Bublé EP), 2005
 More (Clarke-Boland Big Band-album), 1968
 More (Double Dagger-album), 2009
 More... (Montell Jordan-album), 1996
 More (Crystal Lewis-album), 2001
 More (No Trend-album), 2001
 More (Jeremy Riddle-album), 2017

Sange 
 "More" (Trace Adkins-sang), 2000
 "More" (Alison Moyet-sang), 2003
 "More" (Usher-sang), 2010
 "More", af Madonna fra I'm Breathless

Film 
 More (film fra 1969), en film instrueret af Barbet Schroeder

Andet 
 More (cigaret), et cigaretmærke

Se også 
 Möre - et svensk landskab
Otto er et næsehorn

Otto er et næsehorn er en børnebog af Ole Lund Kirkegaard fra 1972.

Børnebøger
Litteratur i 1972
Bornholms stemme

Bornholms stemme er en dansk film fra 1999, instrueret af Lotte Svendsen, der også har skrevet manuskript med Elith Nykjær Jørgensen.

Medvirkende 
Henrik Lykkegaard – Lars Erik, fisker
Sofie Stougaard – Sonja, Lars Eriks kone
Michelle Bjørn-Andersen – Karen, Sonjas søster
Isidor Torkar – Fransisco, fisker, Karens mand
 Nichita Frederiksen – Belinda, Karens datter
Elias Manniche Møller – Karens søn
Benjamin Hansen – Karens søn
Preben Harris – Ernst, fisker, Sonjas far
Jesper Asholt – Finn Ole, Ernsts søn
Grete Nordrå – Sonjas mormor
Carl Press – Poul, havbiolog
Thomas Bo Larsen – Ib, keramiker
Peter Aalbæk Jensen – Dumpo, skipper
Søren Hauch-Fausbøll – Flemse, skipper
Anna Norberg – Else, Flemses kone
Martin Buch – Flade, fisker
Peter Steen – Jannick, betjent
Peter Skram – Ældre betjent
Willy Lund Hansen – Benny
Kjeld Nørgaard – Gustav, bankassistent
Jette Frovin Jensen – Bankdame
Torben Hansen – Fisker i bank
Pernille Grumme – Dame fra adoptionskontor
Eske Thorlund – Lille Oluf, fisker
Stig Kofod –  Store Oluf, fisker
Annemette Henriksen – Kassedame
Niels Ole Blem – Brugsuddeler
Erling Haagensen – Elektriker
Barbara Jacobsen – Bente
Allan Larsen II – Heino, fisker
Hans Kristian Nørregaard – Skolelærer
Stine Blem Bidstrup – Radio Conny
Archie Mundeling – Radio Benny
Thomas Danielsen – Radio Tommy
Troels II Munk – Skibsmægler
Per Letholm Nielsen – Konferencier
Christer Sjögren
Terese Damsholt – Hjemmesygeplejerske
Helle Dolleris – Bibi, Ibs kæreste
Kim Tørnstrøm – Havnemand
Hanne Tvestmann – Servitrice
Ludvig Krabbe – Adoptionsbarn
Lone Madsen – Barservitrice
Christopher Barnekow – Nøgenbader
Ebbe Munch Larsen – Diskoteksgæst
Helle Øllegaard – Diskotekservitrice
Ulla Gottlieb – Evelyn

Referencer

Eksterne henvisninger 
 
 Bornholms stemme - 1999 - Filmweb

Danske film fra 1999
Komediefilm fra Danmark
Dansksprogede film
Film instrueret af Lotte Svendsen
Film fra Danmark (administrationskategori)
Reconstruction

Reconstruction er en dansk film fra 2003, instrueret af Christoffer Boe, der også har skrevet manuskriptet i samarbejde med Mogens Rukov.

Medvirkende 
 Nikolaj Lie Kaas – Alex David
 Maria Bonnevie – Simone/Aimee
 Krister Henriksson – August Holm
 Nicolas Bro – Leo Sand
 Ida Dwinger – Monica
 Helle Fagralid – Nan Sand
 Isabella Miehe-Renard – Journalist
 Malene Schwartz – Fru Banum
 Peter Steen – Mel David

Eksterne henvisninger 
 

Dramafilm fra Danmark
Danske film fra 2003
Film instrueret af Christoffer Boe
Film fra Danmark (administrationskategori)
Dansksprogede film
Grep

Computerprogrammet grep bruges til søgning i tekstfiler. grep understøtter regulære udtryk.

Regulære udtryk bruges nu i mange sammenhænge, men grep var med til at udbrede brugen af dem.

Der findes flere varianter af grep. Eksempelvis kan programmet egrep bruge en udvidet variant af regulære udtryk i forhold til almindelig grep. I programmeringssproget perl er grep en indbygget operator.
Programmet er udviklet til Unix, men findes også til Windows.

Navn

Eksempler 
Find linjer, der indeholder foo i fil1 og fil2:

grep foo fil1 fil2 

Find linjer i fil1 og fil2, som ikke indeholder foo:

grep -v foo fil1 fil2

grep kan bruges som et filter:

grep foo fil1 fil2 | grep bar

I eksemplet ovenfor findes først de linjer fra fil1 og fil2, der indeholder foo. Blandt disse findes de linjer, der også indeholder bar.

Referencer 

Unix hjælpeprogrammer til tekstbehandling
UNIX SUS2008-værktøjer
Systemværktøjer til Windows
Filter (program)

Et filter er et computerprogram, som kan fungere på den måde, at alt input læses fra standard input, som i udgangspunktet er computerens tastatur. Output sendes til standard output, der som udgangspunkt er skærmen. Hvis man anvender et filterprogram direkte, vil output dukke op på skærmen i samme takt som input skrives på tastaturet. Mange Unix-programmer er indrettede, så de kan virke som filtre. I Unix, og DOS for den sags skyld, kan man etablere forbindelser mellem to programmer med symbolet |. Med | bindes standard output fra det første program sammen med standard input til det næste.

Eksempel 
Her er et eksempel med tre programmer: 

 grep foo fil.txt | nl | more

Programmet grep finder de linjer i fil.txt, som indeholder teksten foo. Denne liste ledes videre til nl, som tilføjer linjenumre og endelig vises resultatet med more. Hvis styresystemet understøtter det, kan de tre programmer afvikles samtidig.

UNIX-software
Filtre
Kat (flertydig)

Opslagsordet kat kan henvise til flere artikler:

 Kat – huskat (underart af vildkat)
 Vildkat – dyreart
 Kattefamilien – famile af rovdyr
 Kat (film) – dansk film fra 2001
 Nihalet kat – strafferedskab

Se også
 Khat – plante der bruges som rusmiddel; udtales som – og ses også stavet "kat"
Ulstrup Kirke

Ulstrup Kirke ligger i Hornum, ca. syv kilometer nordvest for Aars. Kirken er oprindeligt opført som en romansk kirke i 1100-tallet, men i 1936 blev den kraftigt ombygget. Den oprindelige kirke udgør i dag korsarmene i den korsformede bygning. Et særpræg ved kirken er den oprindelige kirkes afrundede hjørner, der stadig ses.

Eksterne henvisninger 
 Kirkerne i Aars Kommune 
 Ulstrup Kirke hos KortTilKirken.dk

Kirker i Vesthimmerlands Kommune
Kirker i Viborg Stift
Kirker i Aalborg Amt
Blære Kirke

Blære Kirke ligger i landsbyen Blære, ca. syv kilometer nord for Aars.

Kirkens skib og kor er opført i romansk stil i granitkvadre, mens tårnet er i gotisk stil. 27. februar 1869 blæste tårnet ned, hvorfor den øverste del af dette er ommuret og forsynet med en blyhat.

Der findes to middelalderlige gravsten i Blære Kirke. Den ene tjener nu som dørtærskel, mens den anden er hugget om til en kvader, der er muret ind i tårnmuren. Sidstnævnte er dekoreret med en menneskefigur, kors og tang.

Altertavlen stammer fra 1591 og i midtfeltet er en kopi af Thorvaldsens Kristusstatue fra Vor Frue Kirke i København. Døbefonten er i romansk stil, mens prædikestolen er fra ca. 1600.

Eksterne henvisninger 
 Kirkerne i Aars Kommune 
 Vort sogns historie, bind 10, s. 337
 Blære Kirke hos KortTilKirken.dk

Kirker i Vesthimmerlands Kommune
Kirker i Viborg Stift
Kirker i Aalborg Amt